Sviestinė plempė
Sviestinė plempė (lot. Collybia butyracea, sin. Rhodocollybia butyracea) – baltikinių (Tricholomataceae) šeimos, plempių (Collybia) genties grybų rūšis. Augimo vieta Spygliuočių, lapuočių miškai. Augimo laikas Vasara, ruduo. Pagrindiniai požymiai Kepurėlė ir kotas rudos kaštono spalvos, lakšteliai balti. Vaisiakūniai vidutiniai ir didesni. Kepurėlė 3–7 (9) cm skersmens, paviršius lygus, glitus, senų - sausas, raudonai rudas, kaštono spalvos. Lakšteliai balti, tankūs, priaugtiniai. Kotas 3–8 (12)×0,5–2 cm, tamprus, kepurėlės spalvos. Trama balta, malonaus kvapo ir skonio. Sporos 6–8×3,5 (4) μm. Būdingi požymiai: kotas į pamatą aiškiai storėjantis, baltai mūsuotas. Auga grupėmis, mėgsta samanotas vietas. Valgoma, vertinga. Labai dažna.